**PARAUGS**

**Darba līgums Nr.** *1/2024-NVA*

*Rīgā*  2024.gada *23. februārī*

***SIA “Citas Krāsas”***, Reģ. Nr.*40000000004*, juridiskā adrese: *Raunas iela 4, Cēsis, Cēsu novads, LV-4101* (turpmāk – Darba devējs), tās *valdes locekles Zanes Kalniņas* personā, kurš (-a) rīkojas saskaņā ar *statūtiem*, no vienas puses, un

***Signe Bērziņa***, personas kods *150675-11258*, dzīvo: *Raunas iela 6, Cēsis, Cēsu novads, LV-4101* (turpmāk – Darbinieks), no otras puses, turpmāk abi kopā – Puses, pamatojoties uz ESF Plus projekta „Pasākumi iekļaujošai nodarbinātībai” aktīvā nodarbinātības pasākuma „Pasākumi noteiktām personu grupām” (turpmāk – Pasākums) ietvaros Darba devēja un Nodarbinātības valsts aģentūras *2024.gada 9.februārī* noslēgto līgumu „Līgums par aktīvā nodarbinātības pasākuma „Pasākumi noteiktām personu grupām” īstenošanu” Nr. 8.3-2.7.1/*15*, noslēdz šādu darba līgumu (turpmāk – Līgums):

1. **Līguma priekšmets**

1.1. Darbinieks stājas darbā pie Darba devēja, un Darba devējs pieņem Darbinieku darbā ***vecākā grāmatveža*** profesijā(profesijas kods: ***2411 01***).

1.2. Darbinieks uzsāk darbu **2024.gada *4.martā.***

1.3. Līgums ir noslēgts uz *noteiktu laiku –* ***līdz 2025.gada 30.jūnijam* /** *nenoteiktu laiku* [[1]](#footnote-1).

1.4. Darbinieka dalība Pasākumā ir **no 2024.gada *4.marta* līdz *2025.gada 3.martam.***

1.5. Darbinieks darbu veic Darba devēja uzņēmumā ***Raunas iela 4, Cēsis, Cēsu novads, LV-4101*** [[2]](#footnote-2).

1. **Darbinieka pienākumi un tiesības**

2.1. Darbinieks apņemas kvalitatīvi un savlaicīgi pildīt sava amata tiešos pienākumus atbilstoši Līgumā un Darbinieka amata aprakstā (Līguma 1.pielikums) noteiktajam.

2.2. Darbinieks apņemas pildīt Darba devēja norādījumus un rīkojumus, kas nav pretrunā Līguma nosacījumiem vai Latvijas Republikā spēkā esošajiem normatīvajiem aktiem.

2.3. Darbinieks apņemas ievērot Darba devēja iekšējos kārtības noteikumus, darba aizsardzības, drošības tehnikas, darba higiēnas un ugunsdrošības noteikumus.

2.4. Darbinieks apņemas saudzīgi izturēties pret Darba devēja mantu un finanšu līdzekļiem, kā arī neveikt darbības, kas kaitē vai var kaitēt Darba devēja reputācijai.

2.5. Darbiniekam ir pienākums nekavējoties informēt Darba devēju par darba nespēju vai citiem iemesliem, kas liedz Darbiniekam veikt amata tiešos pienākumus.

2.6. Darbiniekam, pamatojoties uz attiecīgu Darba devēja rīkojumu, ir pienākums veikt veselības pārbaudi gadījumos, kad šādas pārbaudes veikšana ir objektīvi pamatota vai paredzēta Latvijas Republikā spēkā esošajos normatīvajos aktos.

2.7. Darbinieks apņemas atlīdzināt jebkurus zaudējumus, kas nodarīti Darba devējam, Darbinieka prettiesiskas darbības vai bezdarbības rezultātā.

2.8. Darbiniekam ir tiesības pieprasīt un saņemt ikgadējo apmaksāto atvaļinājumu, kas nav īsāks par četrām kalendāra nedēļām, neskaitot svētku dienas.

2.9. Darbiniekam, Līgumā noteiktā apmērā un kārtībā, ir tiesības saņemt darba algu par paveikto darbu.

2.10. Darbiniekam ir tiesības slēgt darba līgumu ar citu darba devēju tikai ar Darba devēja piekrišanu.

1. **Darba devēja pienākumi un tiesības**

3.1. Darba devējs apņemas, Līgumā noteiktā apmērā un kārtībā, izmaksāt Darbiniekam darba algu par paveikto darbu.

3.2. Darba devējs apņemas izmaksāt Darbiniekam piemaksas Latvijas Republikā spēkā esošajos normatīvajos aktos noteiktajos gadījumos un kārtībā.

3.3. Darba devējs apņemas nodrošināt Darbiniekam veselībai nekaitīgus, drošus darba apstākļus un darba vidi, atbilstoši Latvijas Republikā spēkā esošo normatīvo aktu prasībām.

3.4. Darba devējam ir pienākums, pirms darba uzsākšanas, iepazīstināt Darbinieku ar iekšējiem kārtības noteikumiem, darba aizsardzības, drošības tehnikas, darba higiēnas, ugunsdrošības noteikumiem un citiem noteikumiem, kas nepieciešami darba pienākumu izpildei.

3.5. Darba devējam ir pienākums piešķirt Darbiniekam ikgadējo apmaksāto atvaļinājumu, kas nav īsāks par četrām kalendāra nedēļām, neskaitot svētku dienas, kā arī citas atpūtas dienas, kas noteiktas Latvijas Republikā spēkā esošajos normatīvajos aktos.

1. **Darba laiks, darba alga un darba algas izmaksas kārtība**

4.1. Darbiniekam ir noteikts ***normāls* darba laiks** *(40 stundas nedēļā): no pirmdienas līdz piektdienai, no plkst.9:00 līdz plkst.18:00, ar pusdienu pārtraukumu no plkst.13:00 līdz plkst.14:00. Darbiniekam kā brīvdienas tiek noteiktas sestdienas un svētdienas, kā arī valstī noteiktās svētku dienas. Darba laiks pirmssvētku dienās tiek saīsināts par vienu stundu.*

4.2. Darbiniekam noteikta darba alga **EUR *2000,00*** (*divi tūkstoši* *euro*, *00* centi)mēnesī.

4.3. Darba alga par iepriekšējo mēnesi tiek izmaksāta vienreiz mēnesī līdz katra mēneša *5.datumam* *ar pārskaitījumu uz Līguma rekvizītos norādīto Darbinieka bankas kontu.*

1. **Līguma grozīšana un izbeigšana**

5.1. Izmaiņas un papildinājumi Līgumā stājas spēkā, ja par to ir panākta rakstveida vienošanās, kuru parakstījis Darba devējs un Darbinieks.

5.2. Darbiniekam ir tiesības rakstveidā uzteikt Līgumu, par to paziņojot Darba devējam vienu mēnesi iepriekš, izņemot periodā, kas noteikts Līguma 1.4.punktā, kad Darbiniekam ir tiesības rakstveidā uzteikt Līgumu, par to paziņojot Darba devējam vienu dienu iepriekš.

5.3. Darba devējam ir tiesības rakstveidā uzteikt Līgumu Latvijas Republikā spēkā esošajos normatīvajos aktos noteiktajā kārtībā.

1. **Citi noteikumi**

6.1. Visus strīdus un domstarpības, kas radušies par Līguma izpildi, Darba devējs un Darbinieks risina savstarpējā pārrunu ceļā.

6.2. Strīdus un domstarpības, kuras nav izdevies atrisināt savstarpēju pārrunu ceļā, Darba devējs un Darbinieks risina Latvijas Republikas normatīvajos aktos noteiktajā kārtībā.

6.3. Līgums sagatavots divos eksemplāros, latviešu valodā, katrs uz *trim* lapām. Viens Līguma eksemplārs glabājas pie Darba devēja, bet otrs pie Darbinieka. Abiem Līguma eksemplāriem ir vienāds juridiskais spēks. Līgumam kā neatņemama sastāvdaļa pievienots viens pielikums: Amata apraksts uz *divām* lapām.

1. **Rekvizīti**

|  |  |
| --- | --- |
| **Darba devējs** | **Darbinieks** |
|  |  |
| Nosaukums: *SIA “Citas krāsas”* | Vārds, uzvārds: *Signe Bērziņa* |
| Adrese: *Raunas iela 4, Cēsis,**Cēsu novads, LV-4101* | Adrese: *Raunas iela 6, Cēsis,**Cēsu novads, LV-4101* |
| Reģistrācijas Nr.: *40000000004* | Personas kods: *150675-11258* |
| Banka: *SEB banka, AS* | Banka: *Swedbank, AS* |
| Kods: *UNLALV2X* | Kods: *HABALV22* |
| Konts: *LV85 UNLA 0303 0303 0303 0* | Konts: *LV00 HABA 0000 0000 0000 1* |
| e-pasts:*info@citaskrasas.lv* | e-pasts:*signeberzina@info.lv* |
|  |  |
| *Z.Kalnina / Z.Kalniņa /* | *S.Berzina / S.Bērziņa /* |

1. Izvēlas un lieto atbilstošo, lieko dzēš. [↑](#footnote-ref-1)
2. Adresei jāsakrīt ar Līguma par aktīvā nodarbinātības pasākuma „Pasākumi noteiktām personu grupām” īstenošanu 1.2.punktā norādīto darba vietas adresi. [↑](#footnote-ref-2)